曼聯打亂章 再追入球大
2024年04月27日 18:01
東網電視
更多新聞短片
英超曼聯主場對般尼。
英超勁旅曼聯周中大破錫菲聯後,相隔唔夠72小時再上陣,喺奧脫福迎戰般尼。「紅魔鬼」近期後防天殘地缺,以攻代守係領隊坦哈格嘅對策,今場對住為護級盡地一煲嘅般尼,好可能會係入球Show,3.5球入球大要捧場。(Now 621周六晚10時直播)
曼聯季尾表現持續下滑,華拉尼、利辛度馬天尼斯、域陀連迪路夫、莊尼伊雲斯等5名中堅齊齊受傷,近期要用卡斯米路客串中堅,戰術上更加係「打亂章」,中場形同虛設,攻守出現失衡問題,佢哋近5場攻入14球,同時失亦失咗13球,總入球全開4球或以上,表現大起大落。
般尼依家排聯賽尾2,要為護級作最後掙扎,加上領隊高柏尼作風進取,今仗要搶分更加唔會坐以待斃,佢哋近7場作客賽事,有5次總入球開4球或以上,對住「紅魔鬼」呢條疲弱防線,肯定會全力爭取入波,要開3.5球入球大冇乜難度。
更多賠率: